text: [{"text_idx": "#000003", "text": "A\u0301rsu\u0301rsliti\u00f0 hja\u0301 Betri Banka var 132,3 mio\u0301. kro\u0301nur i\u0301 2021. Go\u0301\u00f0a u\u0301rsliti\u00f0 er grunda\u00f0 a\u0301 eina sto\u0301ra tilgongd av kundum og framhaldandi l\u00e6kkandi u\u0301trei\u00f0slust\u00f8\u00f0i."}, {"text_idx": "#000005", "text": "\u201cV\u00f8ksturin i\u0301 virkseminum er b\u00e6\u00f0i innan u\u0301tla\u0301n til privat og vinnukundar, eins og innan i\u0301l\u00f8gu\u00f8ki\u00f0. Vit fegnast um, at v\u00f8kstur er um alt landi\u00f0 og a\u0301 \u00f8llum okkara deildum. Ho\u0301ast ta\u00f0 onganti\u0301\u00f0 hevur veri\u00f0 bi\u0301ligari at fa\u0301a fi\u0301gging hevur bankin sta\u00f0fest eitt gott u\u0301rslit i\u0301 2021. Hetta er eydnast vi\u00f0 a\u0301haldandi at betra um grundraksturin, l\u00e6kka u\u0301trei\u00f0slust\u00f8\u00f0i\u00f0 og at \u00f8kja um kundaskaran.\u201d, sigur Jean Djurhuus, forstjo\u0301ri i\u0301 Betri Banka."}, {"text_idx": "#000006", "text": "Betri Banki er SIFI banki, sum merkir, at bankin skal lu\u0301ka eyka myndugleikakr\u00f8v. Gjaldf\u00f8ri\u00f0 er gott og solvensurin er 30,75%. Hetta er avbera gott og millum h\u00e6gsta hja\u0301 peningastovnum i\u0301 danska ri\u0301kinum."}]